ส่วนที่ 1

ข้อมูลสรุป (Executive Summary)

บริษัท ศุภาลัย จำกัด (มหาชน) (“บริษัท”) เริ่มประกอบธุรกิจอสังหาริมทรัพย์
เพื่อที่อยู่อาศัยและเพื่อการพาณิชย์ เมื่อวันที่ 26 มิถุนายน 2532
และได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยในวันที่ 17 พฤศจิกายน 2536

ณ วันที่ 31 ธันวาคม 2549 บริษัทมีบริษัทย่อยทั้งสิ้น 4 บริษัท (รวมเรียก “กลุ่มบริษัท”)
และทุกบริษัทประกอบธุรกิจเกี่ยวกับอสังหาริมทรัพย์ทั้งสิ้น ได้แก่ (1). บริษัท ศุภาลัย พรอพเพอร์ตี้
แมเนจเม้นท์ จำกัด (“SPM”) ซึ่งบริษัทถือหุ้นอยู่ร้อยละ 99.89 ประกอบธุรกิจด้านบริหารจัดการ
โรงแรม นิติบุคคลอาคารชุด (2). บริษัท หาดใหญ่นครินทร์ จำกัด (“HN”)
ซึ่งบริษัทถือหุ้นอยู่ร้อยละ 49.89 ประกอบธุรกิจพัฒนาอสังหาริมทรัพย์ในจังหวัดสงขลา (3). บริษัท
ศุภาลัยอิสาน จำกัด (“SPN”) ซึ่งบริษัทถือหุ้นอยู่ร้อยละ 96.45
ประกอบธุรกิจพัฒนาอสังหาริมทรัพย์ในจังหวัดขอนแก่น และ (4) บริษัท ภูเก็ตเอสเตท จำกัด
(“PE”) ซึ่งบริษัทถือหุ้นร้อยละ 69.45 ประกอบธุรกิจโรงแรมและบ้านพักตากอากาศ
เพื่อเช่าระยะยาวที่จังหวัดภูเก็ต

ในช่วงเวลาที่ผ่านมา บริษัทและบริษัทย่อยได้ขยายธุรกิจอสังหาริมทรัพย์จนครอบคลุมทั้งวงจร ได้แก่
การพัฒนาโครงการบ้านจัดสรร การสร้างอาคารชุดและอาคารสำนักงานให้เช่า
และการบริหารจัดการอาคารและสถานที่
นอกจากนี้จากการปรับโครงสร้างหนี้ซึ่งได้เริ่มดำเนินการตั้งแต่ประมาณกลางปี 2542
และมีภาระหนี้ตามสัญญาปรับโครงสร้างหนี้ ณ ขณะนั้นจำนวน 8,113 ล้านบาท
ปัจจุบันบริษัทได้ชำระคืนหนี้ที่ปรับโครงสร้างได้ครบถ้วนก่อนกำหนดและได้จ่ายดอกเบี้ยบางส่วนตามที่กำหนดในสัญญาปรับโครงสร้างหนี้
เจ้าหนี้สถาบันการเงินจึงได้ยกหนี้ดอกเบี้ยค้างจ่ายให้
ซึ่งบริษัทได้บันทึกเป็นกำไรจากการชำระเจ้าหนี้ตามสัญญาปรับโครงสร้างหนี้ก่อนกำหนด
สำหรับภาระหนี้สินตามสัญญาปรับโครงสร้างหนี้ ณ 31 ธันวาคม 2549 เหลือเพียงหุ้นกู้ไม่มีประกัน
ซึ่งครบกำหนดไถ่ถอนในวันที่ 22 สิงหาคม 2550 จำนวน 234.90 ล้านบาท

ปัจจุบันบริษัทดำเนินโครงการที่สร้างเสร็จสมบูรณ์และอยู่ระหว่างการดำเนินงานจำนวน 36
โครงการ โดยในปี 2549 บริษัทเปิดโครงการใหม่ 7 โครงการ คือ

  1. โครงการศุภาลัยวิลล์ วงแหวน-รัตนาธิเบศร์ เป็นโครงการบ้านเดี่ยว
  ตั้งบนถนนบ้านใหม่-จันทร์ทองเอี่ยม หลังห้างคาร์ฟูร์ บางใหญ่

2. โครงการศุภาลัย สุวรรณภูมิ เป็นโครงการบ้านเดี่ยวตั้งอยู่ถนนอ่อนนุช – ลาดกระบัง
กรุงเทพมหานคร

3. โครงการศุภาลัยวิลล์ กิ่งแก้ว-ศรีนครินทร์ เป็นโครงการบ้านเดี่ยว ตั้งอยู่บนถนนวัดหนามแดง
จังหวัด

สมุทรปราการ

4. โครงการศุภาลัยริเวอร์เพลส เป็นโครงการอาคารชุด 34 ชั้น ตั้งอยู่บนถนนเจริญนคร
ริมฝั่งแม่น้ำเจ้าพระยา

5. โครงการศุภาลัยวิลล์สุขุมวิท-ศรีนครินทร์ เป็นโครงการบ้านเดี่ยวและทาวน์เฮ้าส์
บนสุขุมวิท-ศรีนครินทร์

6. โครงการศุภาลัยปาร์ค ศรีนครินทร์-บางนา เป็นโครงการอาคารชุด 25 ชั้น
ตั้งอยู่บนถนนศรีนครินทร์-บางนา

  7. โครงการศุภาลัยแกรนด์ทาวเวอร์ เป็นอาคารสำนักงานให้เช่า 33 ชั้น ตั้งอยู่บนถนนพระราม
  3 เยื้องธนาคารกรุงศรีอยุธยา จำกัด (มหาชน) สำนักงานใหญ่

สำหรับปี 2550 ที่ดินที่บริษัท ฯ จัดหาไว้แล้วและพร้อมรองรับการเปิดโครงการในปี 2550 มี 7
โครงการ คือ

1. โครงการศุภาลัยภูเก็ตซิตี้รีสอร์ท เป็นโครงการอาคารชุดและทาวน์เฮ้าส์ อำเภอเมือง
จังหวัดภูเก็ต

  2. โครงการศุภาลัยพาร์ควิลล์ 2 เป็นโครงการทาวน์เฮ้าส์ อยู่ที่ในซอยรามอินทรา
  หลังห้างสรรพสินค้าเซ็นทรัล รามอินทรา เขตบางเขน กรุงเทพมหานคร

3. โครงการศุภาลัยการ์เด้นท์วิลล์ วงแหวนปิ่นเกล้า พระราม 5 เป็นโครงการบ้านเดี่ยว
จังหวัดนนทบุรี

4. โครงการศุภาลัยวิลล์ วงแหวนปิ่นเกล้า พระราม 5 เป็นโครงการทาวน์เฮ้าส์ และบ้านแฝด
จังหวัด นนทบุรี

5. โครงการซิตี้โฮม อาคารชุดพักอาศัย 24 ชั้น และ 8 ชั้น ถนนจรัญสนิทวงศ์ กรุงเทพมหานคร

6. โครงการซิตี้โฮม อาคารชุดพักอาศัย ท่าพระ กรุงเทพมหานคร

7. โครงการศุภาลัย วิลล์ วงศ์สว่าง เป็นโครงการทาวน์เฮ้าส์
หลังห้างสรรพสินค้าเดอะมอลล์งามวงศ์วาน นนทบุรี

ในปี 2545 บริษัทได้รับประกาศนียบัตร ISO 9001
(1994)ครอบคลุมคุณภาพครบวงจรของการผลิตจนถึงการส่งมอบ โดยยึดหลัก
“เน้นพัฒนาคุณภาพของการวางผัง การออกแบบ การก่อสร้าง และบริการหลังการขาย
อันเป็นการแสดงให้เห็นว่าทุกขั้นตอนจนถึงการส่งมอบสินค้าถึงมือลูกค้า จะต้องมีการตรวจสอบคุณภาพ
และการให้บริการแก่ลูกค้า ซึ่งเป็นปัจจัยสำคัญอีกประการในการสร้างความเชื่อมั่นแก่ลูกค้า
บริษัทได้รับประกาศนียบัตรรับรองคุณภาพ ISO 9001 : 2000 เลขที่ 2126 และเลขที่ 054
จากสำนักงานรับรองคุณภาพ EAQA/EIT-CBO (Energy & Environmental Accredited
Quality Assessment) และสมาคมวิศวกรรมสถานแห่งประเทศไทย เมื่อวันที่ 1 มีนาคม 2546
และเมื่อวันที่ 22 ธันวาคม 2548 บริษัทได้รับรางวัลดีเด่นบ้านจัดสรรอนุรักษ์พลังงาน 2 รางวัล